Merovek (latin: "Meroveus" eller "Merovius", fransk: "Mérovée"; død 453/457) er den delvis legendariske grunnleggeren av merovingerdynastiet til frankerkongene. Han var de saliske frankernes konge i årene etter 450. Ingen samtidige kilder omtaler ham, og der er lite informasjon om ham i senere frankisk historie. Gregorius av Tours nevnte ham som en mulig sønn av Klodio. Han var antagelig en av flere barbariske krigsherrer og høvdinger som allierte sin styrker med den romerske generalen Flavius Aëtius for å stå imot hunerne under Attila på de katalauniske marker i Gallia.